Den 19. desember 2023 feiret AF Gruppen at 1.000.000 m³ masse var forflyttet. Den 21. mars 2024 kunne Rune Semmingsen og Lars Ove Bredesen i AF-gruppen sammen med resten av prosjektet feire at 2.000.000 m³ masse var forflyttet. Den 22. mars 2024 gjennomførte AF-gruppen den nest største sprengningen i prosjektet. 32.000 m³ med fjell ble tatt ut. Den 4. juni 2024 var 3.000.000 m³ masse forflyttet. Det tilsvarte 70 prosent av massene som skal tas ut på anlegget. Den 6. august 2024 ble 47.376 m³ masse med fjell sprengt av 31.5 tonn med sprengstoff. Den 3. september 2024 var 4.000.000 m³ masse forflyttet, og den 21. oktober 2024 var 4.200.000 m³ masse forflyttet. Den 20. november 2024 var 4.290.000 m³ masse forflyttet. Den 12. desember 2024 var totalt 4.448.000 m³ masse flyttet i Fagerlia; dette tilsvarer 1.7 ganger massen i Kheopspyramiden. Alle massene ble gjenbrukt innenfor anleggsområdet.